CELEX: 32017R0331
Language: et
Date: 2017-02-27 00:00:00
Title: Nõukogu määrus (EL) 2017/331, 27. veebruar 2017, millega muudetakse määrust (EÜ) nr 765/2006, milles käsitletakse piiravaid meetmeid Valgevene suhtes

28.2.2017   
            
            
               ET
            
            
               Euroopa Liidu Teataja
            
            
               L 50/9
            
         NÕUKOGU MÄÄRUS (EL) 2017/331,
   27. veebruar 2017,
   millega muudetakse määrust (EÜ) nr 765/2006, milles käsitletakse piiravaid meetmeid Valgevene suhtes
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 15. oktoobri 2012. aasta otsust 2012/642/ÜVJP, mis käsitleb Valgevene vastu suunatud piiravaid meetmeid (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut
   ning arvestades järgmist:
   
               (1)
            
            
               Vastavalt nõukogu määrusele (EÜ) nr 765/2006 (2) on keelatud eksportida ühelegi isikule, üksusele või asutusele varustust, mida võidakse kasutada Valgevenes siserepressioonideks, samuti pakkuda sellega seotud tehnilist abi, vahendusteenuseid, rahastamist või rahalist abi.
            
         
               (2)
            
            
               Määrusega (EÜ) nr 765/2006 jõustatakse otsuses 2012/642/ÜVJP sätestatud meetmed.
            
         
               (3)
            
            
               Nõukogu otsusega (ÜVJP) 2017/350, (3) millega muudetakse otsust 2012/642/ÜVJP, tehakse ekspordikeelust erand laskesuusatamise varustusele.
            
         
               (4)
            
            
               Miski käesolevas määruses ei muuda Euroopa Parlamendi ja nõukogu määruse (EL) nr 258/2012 (4) kohast litsentsinõuet.
            
         
               (5)
            
            
               Määrust (EÜ) nr 765/2006 tuleks seetõttu vastavalt muuta.
            
         
               (6)
            
            
               Käesolevas määruses sätestatud meetmete tõhususe tagamiseks peaks määrus jõustuma viivitamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Määrust (EÜ) nr 765/2006 muudetakse järgmiselt.
   
               1)
            
            
               Artiklisse 1a lisatakse järgmine lõige:
               „4.   Lõiget 1 ei kohaldata IV lisas loetletud vintpüsside, nende laskemoona ja sihikute suhtes, mis vastavad ühtlasi Rahvusvahelise Laskesuusatamise Liidu ürituste korraldamise ja võistlusreeglites kehtestatud tehnilisele kirjeldusele ja mida kasutatakse vaid laskesuusatamise üritustel ja treeningutel.“
            
         
               2)
            
            
               Artiklisse 1b lisatakse järgmine lõige:
               „4.   Lõiget 1 ei kohaldata IV lisas loetletud vintpüsside, nende laskemoona ja sihikute suhtes, mis vastavad ühtlasi Rahvusvahelise Laskesuusatamise Liidu võistlusreeglites kehtestatud tehnilisele kirjeldusele ja mida kasutatakse vaid laskesuusatamise võistlustel ja treeningutel.“
            
         2.   Käesoleva määruse lisas sisalduv tekst lisatakse määrusele (EÜ) nr 765/2006 IV lisana.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. veebruar 2017
      
         
            Nõukogu nimel
         
         
            eesistuja
         
         K. MIZZI
      
   
   
      (1)  ELT L 285, 17.10.2012, lk 1.
   
      (2)  Nõukogu 18. mai 2006. aasta määrus (EÜ) nr 765/2006, milles käsitletakse piiravaid meetmeid Valgevene suhtes (ELT L 134, 20.5.2006, lk 1).
   
      (3)  Nõukogu 27. veebruari 2017. aasta otsus (ÜVJP) 2017/350, millega muudetakse otsust 2012/642/ÜVJP, mis käsitleb Valgevene vastu suunatud piiravaid meetmeid (ELT L 50, 28.2.2017, lk 81).
   
      (4)  Euroopa Parlamendi ja nõukogu 14. märtsi 2012. aasta määrus (EL) nr 258/2012, millega rakendatakse rahvusvahelise organiseeritud kuritegevuse vastu võitlemise Ühinenud Rahvaste Organisatsiooni konventsiooni täiendava tulirelvade, nende osade ja laskemoona ebaseaduslikku valmistamist ja nendega ebaseaduslikku kauplemist tõkestava ÜRO protokolli (ÜRO tulirelvade protokoll) artiklit 10 ning kehtestatakse tulirelvade, nende osade ja laskemoona ekspordilubade andmise menetlus ning importi ja transiiti käsitlevad meetmed (ELT L 94, 30.3.2012, lk 1).
   
      LISA
      
         
            „IV LISA
            Artiklites 1a ja 1b osutatud vintpüssid, laskemoon ja sihikud, mis vastavad ühtlasi Rahvusvahelise Laskesuusatamise Liidu ürituste korraldamise ja võistlusreeglites kehtestatud tehnilisele kirjeldusele
            Laskesuusatamise vintpüssid:
            
                        ex 9303 30
                     
                     
                        muud spordi-, jahi- ja märkilaskmisvintpüssid
                     
                  Laskesuusatamise vintpüsside laskemoon:
            
                        ex 9306 21
                     
                     
                        haavlipüssipadrunid
                     
                  
                        ex 9306 29
                     
                     
                        haavlipüssipadrunite osad
                     
                  
                        ex 9306 30 90
                     
                     
                        relvade, v.a haavlipüsside, sõjaväerelvade, rubriigi 9302 revolvrite ja püstolite ning rubriigi 9301 püstolkuulipildujate padrunid ja nende osad
                     
                  Laskesuusatamise vintpüsside sihikud:
            
                        ex 9305 20
                     
                     
                        rubriigi 9303 haavli- ja vintpüsside osad ja lisaseadmed“